stanford-oval/wikipedia huggingface dataset:
לאונרד מילר
הערות שוליים

↑  Leonard Miller Q&A, Pro Insight, ‏2021-11-23 (באנגלית)
↑  Elias Sbiet, National Jr. Circuit Championships Recap – Thornlea crowned as 2019 Champions, North Pole Hoops, ‏2019-03-06 (ב־Canadian English)
↑  How Scarborough’s Leonard Miller became this year’s most intriguing NBA draft prospect, thestar.com, ‏2022-05-27 (באנגלית)
↑  Leonard Miller is suddenly the most intriguing NBA draft prospect, but it's what he does next that matters most, For The Win, ‏2022-05-06 (באנגלית אמריקאית)
↑  Leonard Miller among top participants at Nike Hoop Summit, On3, ‏2022-04-07 (באנגלית)
↑  Leonard Miller, uncommitted prospect in 2022 class, declares for NBA Draft, 247Sports (באנגלית)
↑  Brett Siegel, Potential First-Round Pick Leonard Miller To Skip College, Play Professionally, Fastbreak on FanNation, ‏2022-05-31 (באנגלית)
↑  https://facebook.com/TheRookieWire, Mojave King, Leonard Miller officially sign contracts with G League Ignite, The Rookie Wire, ‏2022-09-07 (באנגלית אמריקאית)
↑  Leonard Miller declares for NBA Draft, 247Sports (באנגלית)
לאה דגנית

| --- | --- |

לאה דגנית בהצגה "יום הדין" של תיאטרון "האהל", סוף שנות ה-30
 לידה:  1907 ברסט, האימפריה הרוסית 
 פטירה:  2 בנובמבר 1985 (בגיל 78 בערך) ישראל 
 מקום קבורה:  בית העלמין קריית שאול 
 מדינה:  ישראל 
 עיסוק:  שחקנית
 בן או בת זוג:  משה הלוי 
 צאצאים:  אהלה הלוי 
 
לוחית זיכרון על ביתם של משה הלוי ולאה דגנית ברח' דב הוז 9 בתל אביב
לאה דגנית מבצעת את "שיר ערש" שנכתב על ידי המשורר שאול טשרניחובסקי והולחן על ידי מרק לברי. בפסנתר, חיה ברנדמן
לאה דגנית (1907 – י"ח בחשוון תשמ"ו, 2 בנובמבר 1985) הייתה שחקנית תיאטרון וציירת ישראלית.
ביוגרפיה

לאה דגנית נולדה כלאה קוֹרְנְמן בברסט ליטובסק שבאימפריה הרוסית (כיום בבלארוס). בשנת 1924 עלתה לארץ ישראל. היא התגלתה כשחקנית על ידי הבמאי משה הלוי, שחיפש שחקנים לתיאטרון האהל אותו הקים. היא כיכבה בתיאטרון "האהל" משנת 1925 עד לסגירתו ב-1969. דגנית הייתה לאשתו השנייה של הלוי (הראשונה הייתה חנה רובינא).
פרט לכישרון המשחק שלה, דגנית הייתה אף ציירת מחוננת, תלמידתו של יחזקאל שטרייכמן, והציגה בתערוכות רבות בארץ ומחוצה לה. כן כתבה ותרגמה פזמונים, ובהם "ריח דבש וריח מנטה" (תרגום) הידוע בביצועה של יפה ירקוני.
לאה דגנית הקליטה תקליט שירים בשם Songs of Israel עבור חברת קפיטול רקורדס. התקליט, שהופק בארצות הברית, מכיל שנים עשר שירים: נחמו עמי, באר שבע, לעמק, הורה מחודשת, עופי רוח, שיר הבוקרים, ההפלגה, שיר היין, הפרח הלבן, בחורים, אל תבכי, הורה נגב. התקליט - ללא ציון שנת ההקלטה.
באמצע שנות ה-60 החלה לצייר, וקיבלה סטודיו במתנה מעיריית תל אביב.
דגנית נפטרה לאחר מחלה ממושכת. היא נטמנה בבית העלמין קריית שאול. בתה הקימה על קברה מצבה בדמות אוהל, כפי שעשתה גם על קבר אביה.
בתה של דגנית הייתה הזמרת אוהלה הלוי.
הצגות שבהן שיחקה

על תפקידה בהצגה "עולמו של פרץ" זכתה בפרס קלאוזנר מעיריית תל אביב. בנוסף שיחקה בהצגות:
"שלמה המלך ושלמי הסנדלר", "המלך ליר", "החולה המדומה", "גם הוא באצילים", "נשי ווינדזור העליזות", "המשוגעת משאיו", "הורדוס ומרים", "דייגים", "אסתר המלכה", "בשפל", "הסערה", "יום הדין", "קולחוז של נשים", "הרופא על פרשת דרכים", ד"ר קנוק, "החתול והכנרית", "אהבה וקנאה", "דונה גרציה", "צימוק בשמש", "ליאונורה", "בנות חוה", "במעגל הנישואין" ואחרות.
לקריאה נוספת

'דגנית (קורנמן), לאה', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 154. (הספר בקטלוג ULI)
עמנואל בר-קדמא, נפטרה השחקנית לאה דגנית ממייסדות תיאטרון 'אהל', ידיעות אחרונות, 3 בנובמבר 1985, עמוד 8
הערות שוליים

↑  כך על פי רשומה זו: לאה דגנית הלוי באתר חברה קדישא ת"א–יפו. לפי מקור אחר, היא ילידת 1904.
↑  שמה המעוברת, "דגנית", מתייחס לשמה המקורי – "קורן" ביידיש פירושו דגן; הסיומת בצורת נקבה בשמות משפחה של נשים (כמו בשפות סלאביות) הייתה נוהג מקובל בתקופת היישוב וראשית ימי מדינת ישראל.
↑  חיים נגיד, לאה דגנית: דיוקן עצמי, מעריב, 4 בדצמבר 1985.
| --- | --- |
בקרת זהויות :  ICIA: 273065  NLI: 987007527129205171  ISNI: 0000 0000 5470 1719  LCCN: n2004077133  MusicBrainz: 8ba47a4b-64be-4ddb-acb7-31780b82df61  VIAF: 49182822   WorldCat (עם VIAF): 49182822
לונזו בול

| --- | --- |

לונזו בול בשנת 2020
 לידה:  27 באוקטובר 1997 (בן 26) אנהיים שבקליפורניה, ארצות הברית
 עמדה:  רכז
 גובה:  1.98 מטרים
 מספר:  2
 מכללה:  UCLA
 דראפט:  בחירה שנייה, 2017 לוס אנג'לס לייקרס
 קבוצות כשחקן
 2017–2019   2019–2021   2021–:  לוס אנג'לס לייקרס   ניו אורלינס פליקנס   שיקגו בולס
 הישגים כשחקן
 חמישיית הרוקיז השנייה של העונה (2018)
לונזו אנדרסון בול (באנגלית: Lonzo Anderson Ball; נולד ב-27 באוקטובר 1997) הוא כדורסלן אמריקאי המשחק בעמדת הרכז בקבוצת שיקגו בולס מליגת ה-NBA. שיחק בליגת המכללות עבור אוניברסיטת קליפורניה בלוס אנג'לס ("UCLA").
ראשית חייו

בול נולד באנהיים שבקליפורניה, בנם הבכור מבין שלושה בנים של לה-ואר וטינה. הוא למד בתיכון צ'ינו הילס בסן ברנרדינו. בול הצטיין בקבוצת הכדורסל של התיכון ובשנתו האחרונה השיג ממוצע של טריפל דאבל, 23.9 נקודות, 11.3 ריבאונדים ו-11.7 אסיסטים למשחק. הוא הוליך את קבוצתו למאזן מושלם של 35–0 ולזכייה באליפות התיכונים של קליפורניה. בתום העונה נבחר למר כדורסל של קליפורניה, למר כדורסל של ארצות הברית, זכה בפרס מורגן ווטן ובפרס נייסמיית' לשחקני תיכון והשתתף במשחק מקדונלד'ס אול-אמריקן.
ראשית חייו > קריירת המכללות

בעונת 2016/2017 שיחק בקבוצת הכדורסל של אוניברסיטת קליפורניה בלוס אנג'לס. הקבוצה סיימה במאזן 33–6 והפסידה בשמינית גמר טורניר אליפות המכללות בכדורסל לאוניברסיטת קנטקי. בול סיים את העונה עם ממוצע של 14.6 נקודות, 6 ריבאונדים, 7.6 אסיסטים (ראשון בליגת המכללות) ו-1.8 חטיפות למשחק. הוא נבחר לחמישיית העונה בליגת המכללות ובליגת PAC-10, שחקן השנה הראשונה המצטיין של ליגת ה-PAC-10 ובפרס ויימן טיסדייל לשחקן השנה הראשונה המצטיין ב-NCAA.
בליגת ה-NBA > לוס אנג'לס לייקרס

בדראפט ה-NBA ב-2017 נבחר במקום השני על ידי לוס אנג'לס לייקרס. במהלכה של ליגת הקיץ של ה-NBA זכה בול עם הלייקרס באליפות. לאחר שהשיג שני טריפל-דאבלים במהלך הליגה והוביל אותה באסיסטים למשחק נבחר בול ל-MVP של ליגת הקיץ. במשחק נגד פיניקס סאנס, בראשיתה של עונתו הראשונה, קלע 29 נקודות, הוריד 11 ריבאונדים ומסר 9 אסיסטים. מספר משחקים לאחר מכן רשם 19 נקודות, 12 ריבאונדים ו-13 אסיסטים במשחק מול מילווקי באקס. בסיום העונה נבחר לחמישיית הרוקיז השנייה של העונה.
בשל פציעה בקרסול נעדר בול מ-35 המשחקים האחרונים של קבוצתו בעונת 2018/2019.
בליגת ה-NBA > ניו אורלינס פליקנס

ב-6 ביולי 2019 הועבר בטרייד לניו אורלינס פליקנס, יחד עם ברנדון אינגרם, ג'וש הארט, דיאנדרה האנטר ושתי בחירות דראפט עתידיות, בתמורה לאנתוני דייוויס.
בליגת ה-NBA > שיקגו בולס

באוגוסט 2021 הועבר בול לשיקגו בולס במסגרת עסקת "חתימה והעברה", תמורת תומאש סטורנסקי, גארט טמפל ובחירת דראפט עתידית.
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | UCLA | 36 | 36 | 35.1 | 0.551 | 0.412 | 0.673 | 6.0 | 7.6 | 1.8 | 0.8 | 14.6 |
| קריירה | קריירה | 36 | 36 | 35.1 | 0.551 | 0.412 | 0.673 | 6.0 | 7.6 | 1.8 | 0.8 | 14.6 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | לייקרס | 52 | 50 | 34.2 | 0.360 | 0.305 | 0.451 | 6.9 | 7.2 | 1.7 | 0.8 | 10.2 |
| 2018/2019 | לייקרס | 47 | 45 | 30.3 | 0.406 | 0.329 | 0.417 | 5.3 | 5.4 | 1.5 | 0.4 | 9.9 |
| 2019/2020 | ניו אורלינס | 63 | 54 | 32.1 | 0.403 | 0.375 | 0.566 | 6.1 | 7.0 | 1.4 | 0.6 | 11.8 |
| 2020/2021 | ניו אורלינס | 55 | 55 | 31.8 | 0.414 | 0.378 | 0.781 | 4.8 | 5.7 | 1.5 | 0.6 | 14.6 |
| 2021/2022 | שיקגו | 35 | 35 | 34.6 | 0.423 | 0.423 | 0.750 | 5.4 | 5.1 | 1.8 | 0.9 | 13.0 |
| קריירה |  | 252 | 239 | 32.5 | 0.400 | 0.364 | 0.578 | 5.7 | 6.2 | 1.6 | 0.6 | 11.9 |
חיים אישיים

אביו של בול הקים חברת הלבשה תחת המותג "Big Baller Brand" (ובקיצור BBB) לשיווק מוצרי הלבשה וספורט. שם המותג מתייחס לבול ושני אחיו, לאמלו ולי-אנג'לו, כדורסלנים אף הם.
בנוסף ללונזו בול ילדה בשם זואי.
הערות שוליים

↑  בול יחמיץ את המשך עונת 2018/2019, באתר ה-NBA,‏ 9 במרץ 2019
↑  ניו אורלינס מצרפת את אינגרם, בול והארט, באתר הקבוצה, 6 ביולי 2019
ליל טקה

| --- | --- |

 לידה:  26 באוגוסט 2002 (בן 22) קווינס, ניו יורק, ארצות הברית 
 שם לידה:  טיילר-ג'סטין אנתוני שארפ
 שם במה:  Lil Tecca 
 מוקד פעילות:  ארצות הברית 
 תקופת הפעילות:  מ-2017
 מקום לימודים:  תיכון לורנס 
 עיסוק:  ראפר
 סוגה:  היפ הופ, טראפ
 שפה מועדפת:  אנגלית 
 חברת תקליטים:  ריפבליק רקורדס 
 שיתופי פעולה בולטים:  Juice Wrld
 tecca.co
 פרופיל ב-IMDb
 
טיילר-ג'סטין אנתוני שארפ (נולד ב-26 באוגוסט 2002), הידוע בשם הבמה ליל טקה (Lil Tecca), הוא ראפר, זמר וכותב שירים אמריקאי.
קריירה

הוא זכה להכרה כשהוציא את הסינגל "Ransom" שצבר למעלה מ-200 מיליון השמעות בספוטיפיי והגיע למקום הרביעי בבילבורד הוט 100.
ליל טקה הוציא בעבר שירים שזכו לתשומת לב כמו "Love Me", "Molly Girl", "Did It Again " ו-"Bossanova" שנכנסו כולם במיקסטייפ הבכורה שלו "We Love You Tecca" שיצא לאור ב־30 באוגוסט 2019.
שארפ נולד ב-26 באוגוסט 2002 באזור קווינס בניו יורק. הוא גדל בשכונת ספרינגפילד גרדנס בקווינס, אך לאחר מכן עבר לאזור לורנס שבלונג איילנד, שם הוא מתגורר יחד עם הוריו. הוא ממוצא ג'מייקני, והוריו שניהם מהגרים ג'מייקנים.
מגיל צעיר שארפ שאף להיות ב-NBA, אך בסביבות גיל 12, הוא הפנה את תשומת ליבו לעבור לקריירה במוזיקה.
ב-18 באוגוסט 2023 הוציא את הסינגל "Hvn On Earth" יחד עם קודאק בלאק.
דיסקוגרפיה > מיקסטייפים

| שם האלבום | פרטים | מכירות | מיקומי שיא> AUS | מיקומי שיא> NZ | מיקומי שיא> UK |
| --- | --- | --- | --- | --- | --- |
| We Love You Tecca |  יצא לאור: 30 באוגוסט 2019  חברת תקליטים: ריפבליק  פורמטים: הורדה דיגיטלית, סטרימינג | 61,000 | 13 | 14 | 15 |
דיסקוגרפיה > סינגלים > כאמן ראשי

| שם השיר | שנה | מיקומי שיא> US | מיקומי שיא> US R&B/HH | מיקומי שיא> AUS | מיקומי שיא> CAN | מיקומי שיא> IRE | מיקומי שיא> UK | אלבום |
| --- | --- | --- | --- | --- | --- | --- | --- | --- |
| "My Time" | 2018 | — | — | — | — | — | — | We Love You Tecca |
| "Rags to Riches" | 2018 | — | — | — | — | — | — | — |
| "Count Me Out" | 2018 | — | — | — | — | — | — | We Love You Tecca |
| "Love Me" | 2018 | — | — | — | 87 | 79 | 86 | We Love You Tecca |
| "Ransom" (סולו או בשיתוף ג'ויס וורלד) | 2019 | 5 | 3 | 8 | 4 | 3 | 7 | We Love You Tecca |
| "Molly Girl" | 2019 | — | — | — | — | — | — | We Love You Tecca |
| "Bossanova" | 2019 | — | — | — | — | — | — | We Love You Tecca |
| "Did It Again" | 2019 | 99 | 44 | — | 69 | 89 | 84 | We Love You Tecca |
"—" מסמל שיר שלא דורג.
דיסקוגרפיה > סינגלים > כאמן אורח

| כותרת | שנה | אלבום |
| --- | --- | --- |
| "Memories in My Head"   (Icyslug בשיתוף לוגוטקש וליל טקה) | 2019 | Trap Jew |
| "Diva" (The Kid LAROI בשיתוף עם ליל טקה) | 2020 | TKL2 |
דיסקוגרפיה > שירים אחרים במצעדים

| שם השיר | שנה | מיקומי שיא> NZ Hot | אלבום |
| --- | --- | --- | --- |
| "Shots" | 2019 | 20 | We Love You Tecca |
| "Out of Luck" | 2019 | 27 | We Love You Tecca |
| "Left, Right" | 2019 | 39 | We Love You Tecca |
| "Amigo" | 2019 | 28 | We Love You Tecca |
הערות שוליים

↑  "Behind The Rise Of Lil Tecca". Genius. נבדק ב-2019-07-05.
↑  Billboard Hot 100 Charts
↑  "Lil Tecca Is a 16-Year-Old Rapper Making Hits on the Weekends". Complex. נבדק ב-2019-07-05.
↑  "Lil Tecca Announces Debut Project With Fire Cover Art". HotNewHipHop. 28 באוגוסט 2019. {{cite web}}:  (עזרה)
↑  Lil Tecca Interview with "Power 105.1"
| --- | --- |
בקרת זהויות :  ISNI: 0000 0004 7844 3661  LCCN: no2019161729  MusicBrainz: e6fdf3f9-8077-4126-b0cf-94da9a8b627e  RERO: 02-A029010082  SUDOC: 25372130X  VIAF: 8896157342856410100005   WorldCat (עם VIAF): 8896157342856410100005 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
לסטר הולט

| --- | --- |

 לידה:  8 במרץ 1959 (בן 65) מחוז מארין, ארצות הברית 
 מדינה:  ארצות הברית ארצות הברית
 השכלה:  אוניברסיטת המדינה של קליפורניה, סקרמנטו  תיכון קורדובה 
 תקופת הפעילות:  מ-1981 
 מספר צאצאים:  2 
 פרסים והוקרה:  היכל התהילה של קליפורניה (2015)  עיתונאי השנה (2016)  Walter Cronkite Award for Excellence in Journalism (2019) 
 קישורים חיצוניים
 פייסבוק:  LesterHoltNBC
 טוויטר:  LesterHoltNBC
 
לסטר דון הולט ג'וניור (באנגלית: .Lester Don Holt Jr; נולד ב-8 במרץ 1959) הוא עיתונאי אמריקאי, המגיש הראשי של מהדורת החדשות המרכזית ברשת NBC.
ביוגרפיה

הולט נולד במחוז מרין שבאזור מפרץ סן פרנסיסקו. אביו שירת בחיל האוויר האמריקאי והולט נדד עם משפחתו מבסיס צבאי אחד למשנהו. כנער עבד בתחנת הרדיו KRAK המשדרת שירי קאנטרי, לאחר התיכון התמחה בתחנת הטלוויזיה KCRA בסקרמנטו ולמד ממשל באוניברסיטת המדינה של קליפורניה בסקרמנטו. הוא לא סיים את התואר הראשון לאחר שקיבל עבודה בתחנת הרדיו KCBS בסן פרנסיסקו.
ב-1981 החל לעבוד ככתב ברשת WCBS-TV בניו יורק מקבוצת CBS, שנה לאחר מכן עבר ללוס אנג'לס ושימש כתב ומגיש חדשות ברשת KCBS-TV של CBS. ב-1986 החל לעבוד ברשת WBBM-TV של CBS בשיקגו והגיש את מהדורת חדשות הערב.
בשנת 2000 עבר לרשת MSNBC, ועשה את פריצת הדרך שלו במהלך כיסוי הבחירות לנשיאות ארצות הברית, מוסר העבודה שלו והתמדתו בדסק המגישים העניקה לו את הכינוי "Iron Pants". בשנת 2003 החל לשמש כמגיש מחליף במהדורת החדשות המרכזית של NBC‏ ("NBC Nightly News") ובתוכנית הבוקר "Today" של רשת השידור, יחד עם צוות התוכנית "Today" זכה ב-2010 בפרס אמי לבידור בשעות היום. בשנת 2007 מונה למגיש ראשי במהדורת סופהשבוע של "NBC Nightly News", במהלך אולימפיאדת בייג'ינג (2008) שימש בדסק הספורט של הערוץ שכיסה את שידורי המשחקים האולימפיים. כמו כן כיסה עבור NBC ככתב שטח את מלחמת לבנון השנייה, מלחמת אפגניסטן, רעידת האדמה בהאיטי (2010), דליפת הנפט במפרץ מקסיקו (2010), הוריקן קתרינה והוריקן ריטה, המהפכה במצרים (2011) ורעידת האדמה והצונמי בסנדאי (2011).
מ-23 בספטמבר 2011 ואילך הולט הוא המנחה הראשי של תוכנית תחקירי הפשע האמיתי האמריקנית "Dateline NBC".
בעקבות השעייתו של בראיין ויליאמס ב-2015 מהגשת המהדורה המרכזית מונה הולט למחליפו הזמני, ובהמשך הפך למגיש קבוע.
במהלך הבחירות המקדימות של המפלגה הדמוקרטית לקראת הבחירות לנשיאות ארצות הברית 2016 הנחה הולט בצוותא עם אנדראה מיטשל את העימות בין המתמודדים.
הוא הנחה גם את עימות הבחירות הראשון בין הילרי קלינטון לדונלד טראמפ שהתקיים ב-26 בספטמבר 2016.
חיים אישיים

הולט נשוי ואב לשניים.
לנצ'יה 140

| --- | --- |

Lancia 140
 מאפיינים כלליים
 נקרא גם:  Porto 140 (בפורטו)
 יצרן:  לנצ'יה
 שנות ייצור:  1967–1968
 הרכבה:  איטליה איטליה
 חברת אם:  לנצ'יה
 סיווג:  טרוליבוס דו קומתי
 אורך:  8,000 מ"מ (דו קומתי)
 מפרט טכני
 מנוע:  מנוע חשמלי מיוצר על ידי חברת (Compagnia generale di elettricità" (CGE", המנוע מפיק 130 כ"ס
 מהירות מרבית:  72 קמ"ש
תרשים חלקיו של טרוליבוס: שני מוטות (13) מובילים את האנרגיה אל בסיסם (15) ומשם היא מועברת אל המנוע. המוטות מתחברים באמצעות תופסנים (12) אל חוט החשמל (1), וכאשר אינם בשימוש ניתן לקבעם אל גג הרכב (14). שני חוטים מתוחים (11) מושכים את המוטות אל מרכז הרכב לאחר שאלה נעים לצדדים בשל אילוצי הדרך, והחוט מאוחסן בשני תופים (10)
לנצ'יה 140 (באיטלקית Lancia 140) הוא אוטובוס דו קומתי חשמלי, מסוג טרוליבוס אשר יוצר על ידי יצרנית הרכב האיטלקית לנצ'יה בין השנים 1967–1968.
לנצ'יה 140

ה"לנצ'יה 140" מונע באמצעות רשת חשמל, מושך חשמל באמצעות כבל בתקרה המחובר לרשת המספקת חשמל.
בכל קומה של האוטובוס נבנו 20 מקומות ישיבה. מערכת ההיגוי בצד שמאל. לדגם 2 דלתות צד (צד ימין).
דגם ה"לנצ'יה 140" יוצא ל-פורטוגל, ושירת את תושבי העיר פורטו. הדגם היה קרוי בפורטו "פורטו 140"
טרוליבוס

טרוליבוס הוא סוג של אוטובוס חשמלי אשר מושך חשמל מכבל בתקרה. מעל גג האוטובוס מחובר מוט לרשת החשמל. ה"טרוליבוס" נבדל מסוגים אחרים של אוטובוסים חשמלים אשר מסתמכים על סוללה חשמלית.
על רשת החשמל המזינה את הטרוליבוס לכלול שני חוטי חשמל מקבילים הסוגרים מעגל חשמלי.
בדרך כלל הכח החשמלי הנפוץ הוא 600 וולט זרם ישיר.
נתיב הנסיעה הוא תמיד קדימה (דגמי הטרוליבוס לא מסוגלים לנסוע אחורנית).
בניגוד ל-חשמלית שהיא כלי תחבורה ציבורית הנעה על מסילה ברחובות ערים, ה"טרוליבוס" נע על כביש אספלט ללא צורך במסילה.
באיטלקית "טרוליבוס" קרוי: "Filobus".
ראו גם

טרוליבוס
לקריאה נוספת

לנצ'יה 140 - תמונה
דגמי טרוליבוס באיטליה  ( L'Italia in filovia - Stagniweb)
הערות שוליים

↑  "פורטו 140" תוצרת חברת לנצ'יהPorto 140 at The Trolleybus Museum at Sandtoft
ליאון צ'ארני

| --- | --- |

 לידה:  23 ביולי 1938 באיון, ניו ג'רזי
 פטירה:  21 במרץ 2016 (בגיל 77) ניו יורק, ניו יורק
 מקום מגורים:  ארצות הברית
 עיסוק:  משקיע, סופר, פילנתרופ
 מקום לימודים:  ישיבה יוניברסיטי  בית הספר למשפט ברוקלין 
 
ליאון צ'ארני (באנגלית: Leon Charney; ‏23 ביולי 1938 – 21 במרץ 2016) היה עורך דין, איש עסקים, דיפלומט, סופר, פילנתרופ, יועץ פוליטי, חזן ומנחה טלוויזיה אמריקאי. הוא נולד למשפחה ענייה ובעקבות עסקיו היה למיליארדר. הוא מילא תפקיד בהסכמי קמפ דייוויד וסייע לארגן את השיחות החשאיות שהפגישו את נשיא מצרים אנואר א-סאדאת וראש ממשלת ישראל מנחם בגין.
ראשית חייו

צ'ארני נולד למשפחה יהודית בביון, ניו ג'רזי. המשפחה הייתה ענייה למדי; אביו מכר ציוד תפירה. כשאביו נפטר, פרנס צ'ארני את עצמו ואת משפחתו על ידי עבודה כחזן ועל ידי מכירת מכונות תפירה מדלת לדלת.
הוא למד בבית ספר תיכון יהודי ולאחר מכן בישיבה יוניברסיטי, שם היה קפטן קבוצת הכדורסל. הוא סיים את לימודיו עם תואר מבית הספר למשפטים בברוקלין בשנת 1964. עוד לפני סיום לימודיו, בעקבות תקרית שבמהלכה ניסה ללא הצלחה לעזור לאדם שעבר התקף לב, קידם צ'ארני בהצלחה את "חוק השומרוני הטוב" במדינת ניו יורק, שאיפשר לרופאים לטפל באנשים ללא חשש מהליכים משפטיים.
קריירה

לאחר לימודיו פתח צ'ארני משרד עורכי דין שייצג דמויות בידור וספורט. בין לקוחותיו היו ג'קי מייסון וסמי דייוויס ג'וניור וכן המתאגרף ג'ו לואיס. בתחילת שנות ה-70 בהיותו בישראל הכיר והתיידד עם עזר ויצמן. ב-1973 הפך צ'ארני ליועץ מיוחד לסנאטור ואנס הארטקה מאינדיאנה, מה שאיפשר לו לפתח קשרים נוספים בישראל ובמדינות אחרות במזרח התיכון. בשלב זה התבקש צ'ארני על ידי ראש ממשלת ישראל גולדה מאיר להשתמש במעמדו וביכולתו לסייע ליהודים סובייטים להגר. בסיועו שוחררו למעלה מאלף יהודים רוסים. בהיותו נציג ארצות הברית בהחלטת קריסת הבנק הישראלי-בריטי, צ'ארני הרשים את האמריקאים וגם את הישראלים. בשנת 1976 הוא התבקש על ידי הנשיא ג'ימי קרטר להיות עוזר מיוחד לענייני המזרח התיכון ולאחר מכן היה מעורב במאמץ להגיע להסכם שלום בין ישראל למצרים, כולל הכרה של מדינה ערבית בישראל.
קרטר אמר עליו "ליאון צ'ארני הוא אחד הגיבורים הבלתי מוכרים של תהליך השלום במזרח התיכון... מעט מאוד אנשים מילאו תפקיד כה משמעותי". יכולתו של צ'ארני לייצג את נקודת המבט האמריקאית והישראלית כאחד סייעה לבגין ולסאדאת להתגבר על חשדותיהם ומילאה תפקיד מרכזי בהשגת שלום.
אף על פי שצ'ארני בעצמו לא הודה בכך, עיתונאי CNN וולף בליצר אישר כי צ'ארני נפגש עם יאסר ערפאת כדי, כדבריו, "לזכות בשחרור חיילים ישראלים נעדרים ושבויים בלבנון".
קריירה > הצלחה עסקית

צ'ארני הופיע ברשימת האנשים העשירים בעולם של פורבס, בין השאר בשל השקעותיו בנדל"ן בניו יורק. ב-2009 הונו הוערך ב-1.3 מיליארד דולר.
פילנתרופיה

צ'ארני היה תרם למטרות שונות בארצות הברית ובישראל, ביניהן:
המרכז הדיגיטלי על שם ליאון ה. צ'ארני במוזיאון העם היהודי.
בשנת 2002 תרם צ'ארני 10 מיליון דולר לחטיבה לקרדיולוגיה בבית הספר לרפואה של אוניברסיטת ניו יורק, ובעקבות זאת שונה שמה למחלקת הקרדיולוגיה על שם ליאון ה. צ'ארני.
בשנת 2009 תרם צ'ארני יותר מ-100 מיליון דולר לאוניברסיטת חיפה לצורך הקמת בית הספר למדעי הים שנקרא על שמו. כמו כן כיהן כיו"ר מועצת המנהלים של אוניברסיטת חיפה.
תרם למרכז ליאון צ'ארני לרזולוציה, הממוקם בקמפוס בית הספר הבין-לאומי מזרח ים תיכוני ברמת השרון.
ספרים, סרטים וטלוויזיה

במשך למעלה מעשרים וחמש שנים הנחה צ'ארני את The Leon Charney Report בערוץ הטלוויזיה המקומית WNYE-TV. גרסת שמע של התוכנית הופצה בסינדיקציה באזורים אחרים של ארצות הברית באמצעות NPR. בתוכנית זו ראיין צ'ארני פוליטיקאים אמריקאים וישראלים, גנרלים ואנשי תרבות, עיתונאים ומנהיגי קהילה יהודית. בין האורחים בתוכנית היו יצחק שמיר, יצחק רבין, שמעון פרס, רובי ריבלין, אלי ויזל, אבא אבן, עזר ויצמן, אהוד ברק ונתן שרנסקי.
צ'ארני חיבר חמישה ספרים:
Special Counsel, ("יועץ מיוחד");
Spy" for Peace" ("מרגל עבור השלום");
The Charney Report: Confronting the Israeli-Arab Conflict ("דוח צ'ארני: התמודדות עם הסכסוך הערבי-ישראלי");
Battle of the Two Talmuds: Judaism's Struggle with Power, Glory, & Guilt ("קרב שני התלמודים: מאבקה של היהדות בכוח, תהילה ואשמה"); וכן
"קדיש: השפעתו על היהדות", שנכתב בעקבות מות אמו, יחד עם שאול מייזלש (תורגם לעברית). ספר זה דורג במקום הראשון ברשימות רבי המכר בענייני דת.
בשנת 2014 זכה צ'ארני בפרס אמי מקומי (New York Emmy Awards) על גרסת הטלוויזיה של סרטו "ערוצים בדלת אחורית - מחיר השלום", המבוסס על ספריו יועץ מיוחד ומרגל לשלום.
מותו

צ'ארני נפטר ב-2016 לאחר שלקה באירוע מוחי משמעותי כששחה בבריכה שש שנים קודם לכן. על אף שהרופאים אמרו שהוא לעולם לא יחלים, אשתו צילי צ'ארני נקטה צעדים יוצאי דופן שאפשרו לבעלה שנים פרודוקטיביות יותר ממה שמישהו חשב שאפשריות. הוא נטמן בבית העלמין כפר נחמן ברעננה.
הערות שוליים

↑  Leon Charney Rose To Billionaire Ranks By Teaching Himself All About Middle Eastern Geopolitics, Celebrity Net Worth, ‏2021-03-25 (באנגלית אמריקאית)
↑  Sammy Davis, Jr. Will Visit Israel to Perform for Troops in Hospitals, Camps, Jewish Telegraphic Agency (באנגלית אמריקאית)
↑  Times, Flora Lewis Special to The New York (1973-10-07). "SOVIET GENERAL CALLED HARASSED". The New York Times (באנגלית אמריקאית). ISSN 0362-4331. נבדק ב-2022-12-28.
↑  "Israelis to Allow Pooling Of British Bank's Assets". The New York Times (באנגלית אמריקאית). 1975-06-25. ISSN 0362-4331. נבדק ב-2022-12-28.
↑  Martha Kumar with Terry Sullivan, White House Transition Interview - Lipshutz, USA National Archives, 1999
↑  LEON CHARNEY Obituary (2016) - New York, NY - New York Times, Legacy.com
↑  Former Carter Adviser Leon Charney Building Bryant Park Hotel, Observer, ‏2008-07-22 (באנגלית אמריקאית)
↑  Josephs, Lawrence (1982-01-03). "A NEW OWNER TAKES THE REINS IN TIMES SQUARE". The New York Times (באנגלית אמריקאית). ISSN 0362-4331. נבדק ב-2022-12-28.
↑  "Leon Charney, Property Tycoon Who Helped Foster Israel-Egypt Negotiations, Dies". Haaretz (באנגלית). נבדק ב-2022-12-28.
↑  Leon Charney – Digital Archive, leoncharney.anumuseum.org.il
↑  Leon H. Charney Donates $10 million to NYU Medical Center, www.newswise.com (באנגלית)
↑  Blumenthal, Ralph (2016-03-23). "Leon H. Charney, Investor, Cable TV Host and Peace Broker, Is Dead at 77". The New York Times (באנגלית אמריקאית). ISSN 0362-4331. נבדק ב-2022-12-28.
↑  Israeli, Palestinian students reach elusive peace deal, The Jerusalem Post | JPost.com (באנגלית אמריקאית)
↑  The Leon Charney Report Ends After Over Two Decades On The Air, PRWeb
↑  Guests | Charney Report (באנגלית אמריקאית)
↑  Books – Leon Charney, leoncharney.anumuseum.org.il
↑  BDC: THE PRICE OF PEACE WON A NEW YORK EMMY@ AWARDS, נבדק ב-2022-12-28
↑  Gold, Daniel M. (2011-09-15). "'Back Door Channels: The Price of Peace'". The New York Times (באנגלית אמריקאית). ISSN 0362-4331. נבדק ב-2022-12-28.
| --- | --- |
בקרת זהויות :  NLI: 987007259682005171  BnF: cb144622220 (data)  ISNI: 0000 0000 2758 9063  LCCN: n84043403  NTA: 238164195  VIAF: 69153477   WorldCat (עם VIAF): 69153477
לילה כיום יאיר

לילה כיום יאיר הוא אלבומו הרביעי של הזמר-יוצר אביתר בנאי, אשר הופק על ידי אמיר צורף והופץ ב-22 ביוני 2009. האלבום זכה למעמד של אלבום פלטינה. האלבום הוא האלבום הראשון של בנאי אחרי חזרתו בתשובה ולכן הפן הדתי ניכר בו באופן משמעותי.
שם האלבום "לילה כיום יאיר" לקוח מתהילים קל"ט: ”גַּם־חֹשֶׁךְ לֹא־יַחְשִׁיךְ מִמֶּךָ וְלַיְלָה כַּיּוֹם יָאִיר כַּחֲשֵׁיכָה כָּאוֹרָה׃” (תהלים, קל"ט, י"ב)
סינגלים

ב-16 במרץ 2009 יצא לרדיו הסינגל הראשון מהאלבום, "אותיות פורחות באוויר", אליו צירף בנאי מכתב ובו הוא מתאר את תהליך כתיבת השירים שירכיבו את האלבום. ב-24 במאי יצא הסינגל השני - "עד מחר" אשר זכה כ"שיר השנה" במצעד הפזמונים העברי השנתי של גלגלצ לשנת תשס"ט. לאחר מכן יצא הסינגל השלישי "אבא". שלושת השירים זכו להשמעות רבות ברדיו. במצעדים המסכמים בשנה זו נכנסו שלושת השירים לעשירייה הראשונה ובנאי זכה בתואר "זמר השנה".
רשימת רצועות

| לילה כיום יאיר> מס' | לילה כיום יאיר> שם | לילה כיום יאיר> מילים | לילה כיום יאיר> לחן | לילה כיום יאיר> משך | לילה כיום יאיר>  | לילה כיום יאיר>  | לילה כיום יאיר>  | לילה כיום יאיר>  | לילה כיום יאיר>  |
| --- | --- | --- | --- | --- | --- | --- | --- | --- | --- |
| 1. | אבא  | אביתר בנאי | אביתר בנאי | 4:29 |  |  |  |  |  |
| 2. | אותיות פורחות באוויר  | אביתר בנאי | אביתר בנאי ואמיר צורף | 3:32 |  |  |  |  |  |
| 3. | לילה כיום יאיר  | אביתר בנאי | אביתר בנאי | 3:24 |  |  |  |  |  |
| 4. | אורייתא  | אביתר בנאי וספר הזוהר | אביתר בנאי | 5:36 |  |  |  |  |  |
| 5. | עד מחר  | אביתר בנאי | אביתר בנאי | 4:27 |  |  |  |  |  |
| 6. | מחיאות כפיים  | אביתר בנאי | אביתר בנאי | 3:19 |  |  |  |  |  |
| 7. | כל בוקר קצת  | אביתר בנאי | אביתר בנאי | 3:39 |  |  |  |  |  |
| 8. | כוכבי בוקר  | שמעיה קוסון | עממי | 3:54 |  |  |  |  |  |
| 9. | אב הרחמן  | אביתר בנאי | אביתר בנאי | 3:27 |  |  |  |  |  |
| 10. | ארבעתנו  | אביתר בנאי | אביתר בנאי | 3:37 |  |  |  |  |  |
| משך כולל: | משך כולל: | משך כולל: | משך כולל: | 39:25 |  |  |  |  |  |